text: Byens butikker fejer for egen dør ved et skod-arrangement
  03 maj 2017 kl. 04.51
  Onsdag morgen skal alle smidte cigaretskod og andet affald samles og fjernes fra gaderne i Haderslevs centrum, så byen står ren og fin til årets lysfest i morgen.
  Det er ikke hver dag, der inviteres til at deltage i et skod-arrangement - men onsdag morgen giver det god mening, når Haderslev Butikker sammen med  Haderslev Kommune går i kamp mod cigaretskod i Haderslev.
  Haderslev markerer tradition tro Danmarks befrielse i morgen den 4. maj - og så skal  byen skal være pæn og ren og fri for cigaretskod.
  Derfor går Haderslev kommunes nyindkøbte store støvsuger i gang, og Haderslevs borgere er inviteret med kost og skovl samt fejebakker til at deltage i kampen mod cigaretskoddene. Kampen indledes klokken 8 på  Bispebroen, hvor Haderslev Butikker og Haderslev Kommune er vært ved gratis kaffe og rundstykker.
  